Александър Пушкин
Лежи по хълмите на Грузия нощта…

Превод от руски: Кирил Кадийски, —

chitanka.info

Лежи по хълмите на Грузия нощта;

        шуми Арагва в теснините.

Мечтая и скърбя, но светла е скръбта;

        за теб вълнуват се гърдите,

за теб и все за теб… И моя спомен стар

        не мъчи нищо, ни тревожи.

И пак сърцето ми гори и люби с жар.

        че да не люби, то не може.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.